《西山梦二亲时壬辰岁作》
明代·蓝智

二亲已没逾两月，中夜西窗梦颜色。梦中相见不须臾，觉来血泪空沾臆。

秋宵一何长，我梦一何短。黄泉茫茫亲不返，白日飘飘岁云晚。

我哭亲不闻，亲来我不见。难招死后魂，尚想生前面。

揽衣起坐寂无语，窗外潇潇落寒雨。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。